**Dopuna/Ispravak**

**Popisa isprava i službenih obrazaca u 2021.**

Sukladno obvezi kontinuiranog ažuriranja *Popisa isprava i službenih obrazaca* koji je sastavni dio *Odluke o ispravama i službenim obrascima* čiji su sadržaj, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), navodimo ispravak/dopunu važećeg Popisa isprava i službenih obrazaca.

**Ministarstvo mora, prometa i infrastrukture**

Sustav multilateralne kvote ECMT-a (Europske konferencija ministara prometa) funkcionira kao multilateralna kvota dozvola za prijevoz, rezervirana za države članice ECMT.

Vodič kroz ECMT/CEMT multilateralnu kvotu/International Transport Forum je namijenjen prijevoznicima, vlasnicima ECMT dozvola i službenicima koji sudjeluju u upravljanju kvotom, te kratko opisuje glavna obilježja licenci, uvjete i način njihovog korištenja. U tom smislu, nadležno Ministarstvo mora, prometa i infrastrukture prijavilo je u *Popis isprava i službenih obrazaca* koji je sastavni dio *Odluke o ispravama i službenim obrascima* *čiji su sadržaji, oblik, način zaštite i obvezna primjena propisani zakonima i drugim propisima*, pod rednim brojem 58. obrazac „CEMT potvrda o sukladnosti priključnog vozila s tehničko-sigurnosnim zahtjevima čija najveća dopuštena masa je veća od 3,5 a nije veća 6 tona“.

Budući je nadležno Ministarstvo utvrdilo da je u nazivu predmetnog obrasca došlo do greške te da isti treba glasiti: „CEMT potvrda o sukladnosti priključnog vozila s tehničko-sigurnosnim zahtjevima čija najveća dopuštena masa *nije veća od 3,5 tone“,* zatražilo je ispravak naziva obrasca.

Slijedom navedenog, ovim putem u Popisu isprava i službenih obrazaca koji je sastavni dio Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), u dijelu koji se odnosi na Ministarstvo mora, prometa i infrastrukture, **naziv obrasca pod rednim brojem 58. mijenja se i glasi „CEMT potvrda o sukladnosti priključnog vozila s tehničko-sigurnosnim zahtjevima čija najveća dopuštena masa nije veća od 3,5 tone“.**